SETMANA LITERÀRIA DE GANDIA: Del 16 al 25 de novembre 2018
13 noviembre 2018

## SETMANA LITERÀRIA DE GANDIA: Del 16 al 25 de novembre 201813 noviembre 2018Última actualización: 15 julio 2025

![](../gestion/img/Setmana_Literaria_Gandia_2018_PROGRAMA_m_Pag.jpg)  
  

Arriba la cita anual amb els Premis literaris de Gandia i la setmana d’activitats que envolten aquesta festa literària.

Les actuals edicions dels guardons són: el **LVI premi de Poesia Ausiàs March**, el **XL premi de Narrativa Joanot Martorell** i el **II premi a la Trajectòria literària Joan Roís de Corella**.

La setmana arrancarà amb la segona fira del llibre emmarcada en la Setmana literària:  **_Literatura al carrer_**, que s'inaugurarà el divendres 16 i obrirà fins el 24 de novembre.

El mateix divendres, les comissions falleres infantils ens oferiran el seu imprescindible **Homenatge al _Tirant_** **_lo Blanch_**, amb la lectura infantil col·lectiva del mateix.

El dissabte de matí podem recórrer els carrers de Gandia en **_Un passeig per les lletres clàssiques i contemporànies_**, i de vesprada, un concert al Palau:  **_Quattrocento_** de Capella dels Ministrers.

Al llarg de la setmana tindrem l’oportunitat d’assistir a diversos actes, com la lectura dramatitzada d’**_El dolçainer prodigiós_**, la tertúlia literària sobre el darrer treball de Toni Mollà: **_Tot entra en el pes_**, la pel·lícula francesa de Cine Pot **_El taller d’escriptura_**, o l’acte dedicat a **_Joan Fuster i la (seua) poesia_**.

L’Àrea d’Igualtat, Diversitat i Polítiques Inclusives de l’Ajuntament de Gandia ens du l’espectacle teatral **_Passos lleugers_**, sobre la (des)igualtat entre homes i dones, Saforíssims ens convida a celebrar la setena **_Nit de contes al Palau_**, i el CEIC Alfons el Vell ens ha preparat el 22è **_Homenatge a la Paraula_** amb l’obra **_Angoixa_**, de Mariano Lloret

Fidel a cada convocatòria, el dijous la Ruta del _Destapa’t_ ens oferirà la seua **_tapa literària_**.

I l’acte central de la setmana, el **_Lliurament dels Premis Literaris Ciutat de Gandia_**, tindrà lloc el divendres 23 i anirà acompanyat de l’obra **_Els dies i les dones_**, de les valencianes Sis Veus.

**Programa:** 

Del divendres 16 al dissabte 24

Passeig Germanies, front la Casa de Cultura

**LITERATURA AL CARRER**. Una nova Fira del llibre, on podrem adquirir exemplars de tots els gèneres i per a tots els públics.

Horari: Dilluns a Divendres: de 16.30 a 19.30 h/Dissabtes: de 10 a 14 i de 17 a 20 h/Diumenge: de 10.30 a 14 h

Organitza:  Departament de Polítiques Econòmiques i Innovació de l’Ajuntament de Gandia

Divendres 16

19.30 h - Museu Faller

**Homenatge al _Tirant lo Blanc_.** Lectura infantil col·lectiva de fragments del _Tirant_, a càrrec de les falleres majors, reines i presidents infantils, Cort d'honor i convidats especials.

La Federació de Falles i el Museu Faller de Gandia obsequiaran els participants amb el llibre editat per a l'ocasió: _Pintant lo Blanc,_ una edició adaptada per Pau Plana, amb il·lustracions originals de Diego Mestre.

Organitza: Federació de Falles de Gandia

Dissabte 17

11.00 h – Carrers de Gandia

**Un passeig per les lletres clàssiques i contemporànies**. Ruta literària per a tots els públics. Un recorregut a peu, on coneixerem, de manera dinàmica, autors i autores des de l’Edat Mitjana fins als nostres dies, i on comprovarem la relació amb la ciutat i la comarca. Durada: 2 h 15 min / Punt de trobada: Passarel·la del riu Serpis, Parc Ausiàs March. Places limitades. Inscripció prèvia en: info@lailleta.com (activitat gratuïta).

20.00 h – Palau Ducal, Saló de Corones            

**_Quattrocento_****.** Música i dansa del segle xv en la corona d'Aragó. Concert de Capella dels Ministrers, sota la direcció de Carles Magraner.

Entrada lliure, fins a completar l’aforament.

Dilluns 19

20.00 h – Casa de Cultura Marqués González de Quirós

**_El Dolçainer Prodigiós_**. Lectura dramatitzada, amb música incidental en directe, de la versió valenciana, lliure i versificada, del conte clàssic _El flautista d'Hamelim_. Text de Santiago Diaz i Cano. Música de Ximo Cano. Rapsodes: Irene Verdú (dolçainer), Anna Canet (comte), Maria Martínez (poble) i l’autor mateix (narrador). Interpretació musical a càrrec del Quintet Incidental: Cristina Mahiques Fuster (flauta), Toni Lloret Zaragozí (oboè), Inés Martínez Vidal (fagot), Àngela Fuster Ballester (clarinet), Joaquim Cano Sais (trompa).

Col·labora: Saforíssims SL

Dimarts 20 

19.30 h – Biblioteca Central 

**_Tot entra en el pes_**. Presentació i tertúlia literària sobre el darrer treball del periodista i escriptor, Toni Mollà: un dietari on l'autor hi descriu els canvis viscuts en el seu entorn personal, però també cultural, cívic o polític, el repàs calidoscòpic d’una dècada que consolida Mollà com un crític i original observador de la vida pública. Amb Ferran Garcia-Oliver, historiador i escriptor, Manolo Gil, editor, i l'autor Toni Mollà.

19 i 22.30 h – Teatre Serrano, sala B

**_El taller d'escriptura_** (_L’atelier_, França 2017). Cine Pot. VOSE. Direcció: Laurent Cantet. No recomanada menors de 12 anys.

Un grup d'adolescents participen en un taller d'escriptura organitzat per la famosa novel·lista Olivia Dejazet amb l'objectiu d'escriure una ficció conjunta. Els joves que hi participen són un fidel reflex de la societat francesa multicultural i diversa.

Entrada: 4€ normal  i 3€ reduïda. Venda anticipada a la Casa de la Cultura o www.instanticket.es

Dimecres 21

19.30 h – Biblioteca Central_,_ sala d'actes

**Joan Fuster i la (seua) poesia**. Una aproximació a l'obra poètica de l'escriptor valencià, a partir dels llibres de Salvador Ortells: _Veure dins els versos: la poesia de Joan Fuster_ (PUV, 2018), _Poemes inèdits de Joan Fuster_ (Institut Alfons el Magnànim, 2018) i _Joan Fuster recitable_ (Edicions 96, 2016). A càrrec de Salvador Ortells, escriptor, i Jose Manuel Prieto, periodista i poeta. Es clourà l'acte amb un recital de textos poètics, a càrrec de Maria Josep Escrivà i Josep Vicent Cabrera.

Organitza:  Saforíssims SL

Dijous 22

18.00 h – Biblioteca Juvenil

**Encontre amb Raquel Ricart**. Una suggestiva trobada amb l’escriptora valenciana, on podrem conversar sobre els seus darrers llibres de narrativa juvenil: _El quadern d’Àngela_, _En les mars perdudes_ o _El ciutadà perfecte_.

19.30 h – Teatre Serrano

**_Passos Lleugers_**. Espectacle teatral, a càrrec de Crit companyia de Teatre, basat en l’obra literària de Dacia Maraini, com a eina de promoció de la igualtat entre homes i dones, que consisteix en l'espectacle teatral, un debat amb el públic, un llibre i una campanya d’Amnistia Internacional.

Organitza:  Àrea d’Igualtat, Diversitat i Polítiques Inclusives de l’Ajuntament de Gandia

A partir de les 20.30 h – Centre Històric-Raval i Prado

**Destapa’t amb la literatura**_._ En la _Ruta_ _del Destapa't,_ podrem degustar tapes inspirades en els nostres clàssics.

Locals que hi participen: _Blanc i Negre, Casa Sanchis (La Tulipa), El Colmadito, El Raconet de Pere, Esquina Sur, Gran Torino, La Llimera, La Moreria del Raval, La Pureta, Lateral, London Sky, Mercat Bar, Plaza_ i _Visconti_

Divendres 23

20.00 h – Teatre Serrano                                   

**Lliurament dels PREMIS LITERARIS CIUTAT DE GANDIA 2018**

LVI Premi Ausiàs March de Poesia, XL Premi Joanot Martorell de Narrativa i II Premi Joan Roís de Corella a la trajectòria literària. A continuació, estrena d’**_Els dies i les dones_**, un espectacle de les valencianes Sis Veus (Eva Dénia, Lola Ledesma, M. Amparo Hurtado, Maribel Crespo, Merxe Martínez i Patxi Ferrer), on la música tradicional i la poesia es retroben.

Dissabte 24

19.00 h – Palau Ducal

**VII Nit de Contes al Palau.** Selecció de relats d'Esther Climent i de Juli Capilla, llegits per   l'autora i l'autor. Lectura de microrelats premiats en el concurs Tirantianes, coordinat per la professora Mercé Morell, a càrrec d'Héctor Burguera Aguilar, Raluca Folescu, Carla Boronat Castelló, Lara Bronchal Talens, Pau Samblás Torres, Carola Giménez Arribas i Carlos Herrera Saíz, alumnes de l'IES Tirant lo Blanc de Gandia. Tot amb l’acompanyament musical del Quintet de Metalls Al Vent. Presenta i coordina l'acte: Rafa Gomar

Col·labora: Saforíssims SL

Diumenge 25

19.00 h – Teatre Serrano  --                         

**XXII Homenatge a la Paraula. Representació de l'obra _Angoixa_**, de Mariano Lloret.

Entrada: 5€ (s'hi inclou l'obsequi del llibre editat per a l'ocasió). Venda d'entrades: taquilla del teatre.

Organitza: CEIC Alfons el Vell

Divendres 30 de novembre i dissabte 1 de desembre

**4a TROBADA DE PROFESSORAT DE VALENCIÀ**

**“Referents femenins a l'aula”**

Centre social d'Altea

**Informació i programa complet en:** www.trobadaprofessorat.org

**Organitza**: Fundació Bromera / trobada@fundaciobromera.org / Tel. 962 459 704

[Twittear](https://twitter.com/share)